open-index/open-wikipedia-markdown huggingface dataset:
Σομφό ξύλο

μικρογραφία|δεξιά|Το περιφερειακό, ανοιχτότερου χρωματισμού ξύλο λέγεται '''''σομφό'''''.
**Σομφό ξύλο** (*sapwood*) είναι το εξωτερικό μέρος του ξυλώματος στον κορμό των δέντρων, που έχει συνήθως ανοιχτότερο χρώμα από το κεντρικό τμήμα. Βρίσκεται μεταξύ του κεντρικού τμήματος του κορμού, του *εγκάρδιου ξύλου* και του κάμβιου.

Το ξύλο αυτό είναι το *λειτουργικό τμήμα* όταν βρίσκεται ακόμα στο ζωντανό δένδρο και συμμετέχει σε όλες τις λειτουργίες του. Σε ένα ζωντανό δένδρο, το σομφό ξύλο είναι υπεύθυνο αφενός μεν για τη μεταφορά νερού και θρεπτικών συστατικών (sap) από τις ρίζες στα ανώτερα μέρη του δένδρου (κλαδιά, φύλλα), και αφετέρου, για τη σύνθεση και την αποθήκευση των βιοχημικών (biochemicals) του δένδρου.

## Παραπομπές


Κατηγορία:Ξύλο
Φαρεσμάνης Α΄ της Ιβηρίας

Ο **Φαρεσμάνης Α΄** (, πέθανε το 58 μ.Χ.) ήταν βασιλιάς της Ιβηρίας. Ο Φαρεσμάνης είναι σημαντικό πρόσωπο στην αναφορά του Τάκιτου για τις πολιτικές και τις εκστρατείες στην ανατολική Ρωμαϊκή Αυτοκρατορία υπό τέσσερις αυτοκράτορες (Τιβέριος, Καλιγούλας, Κλαύδιος και Νέρων). Σύμφωνα με τον Σάιριλ Τουμάνοφ, ο Φαρεσμάνης ήταν μέλος της τρίτης δυναστείας των Φαρναβαζιδών και βασίλεψε από το 1 έως το 58 μ.Χ. Αναφέρεται στην Στήλη του Βεσπασιανού στο Αρμάζι. Κατά τη διάρκεια της βασιλείας του, η Ιβηρία εξελίχθηκε στην αυτοκρατορία της Υπερκαυκασίας, η οποία βασίλευε στην Αρμενία και την (Καυκάσια) Αλβανία.

## Βιογραφία
Ως σύμμαχοι της Ρώμης, ο αδερφός του, ο Μιθριδάτης, διορίστηκε βασιλιάς της Αρμενίας από τον ρωμαίο αυτοκράτορα Τιβέριο, ο οποίος εισέβαλε στην Αρμενία το 35 μ.Χ. Όταν ο πρίγκιπας των Πάρθων, ο Ορόντης (γιος του Αρτάβανου Γ΄ της Παρθίας) αποπειράθηκε να καθαιρέσει τον Μιθριδάτη από τον θρόνο της Αρμενίας, ο Φαρεσμάνης ηγήθηκε ενός Ιβηρικού στρατού που νίκησε τους Πάρθους (Τάκιτος, *Χρονικά*. vi. 32-35). Ο Φαρεσμάνης έσπασε το κράνος του Ορόντη με μία γροθιά: Ο Ορόντης έπεσε και οι φήμες για τον θάνατο του Ορόντη έριξαν το ηθικό των Πάρθων.

Περίπου κατά το 52 μ.Χ., ο Φαρεσμάνης υποκίνησε τον γιο του, τον Ραδάμιστο, ο οποίος είχε φιλόδοξο και επιδέξιο χαρακτήρα. Άρχισε να εκδηλώνει ένα αίσθημα δυσαρέσκειας, σε βαθμό που έκανε πόλεμο με τον θείο του Μιθριδάτη. Ο Φαρεσμάνης υποστήριξε τον γιο του.Μετά από μια σύντομη βασιλεία, ο Ραδάμιστος εκδιώχθηκε από τους Πάρθους το 55 μ.Χ. και κατέφυγε στο βασίλειο του πατέρα του. Οι Ρωμαίοι είχαν εκφράσει την δυσαρέσκειά τους με τις κινήσεις του Ραδάμιστου, και για να κερδίσει την εύνοια τους, εκτελέστηκε από τον πατέρα του. Τον Φαρεσμάνη διαδέχθηκε ο Μιρδάτης Α΄ της Ιβηρίας.

## Οικογένεια
Ο Φαρεσμάνης παντρεύτηκε μια άγνωστη αρμένια πριγκίπισσα της δυναστείας των Αρταξιαδών. Δεν είναι γνωστή η ημερομηνία του γάμου τους. Ήταν η κόρη του Τιγράνη Δ΄ και της ετεροθαλής αδελφής και γυναίκας του, Ερατώς. Η αρμένια γυναίκα του έφερε στον κόσμο τρεις γιους: τον Ραδάμιστο, τον Μιρδάτη και τον Αμάζασπο (Αμαζάσπ), ο οποίος είναι γνωστός από το επίγραμμα του Αμάζασπου το οποίο βρέθηκε στη Ρώμη.

## Διαρχία
Ο Τουμάνοφ έχει συστήσει διστακτικά την ταυτοποίηση του Φαρεσμάνη με τον Αντέρκι (ή Ροκ), ένα πρόσωπο που αναφέρουν τα μεσαιωνικά γεωργιανά χρονικά. Φαίνεται ότι η βασιλιά του Αντέρκι συμπίπτει με την εμφάνιση των πρώτων Χριστιανικών κοινοτήτων στην Ιβηρία και το ταξίδι των Εβραίων από τη Μτσχέτα στην Ιερουσαλήμ, όπου είδαν την σταύρωση του Ιησού και έφεραν τον Άγιο Χιτώνα στην Ιβηρία. Σύμφωνα με τα γεωργιανά χρονικά, η διαίρεση των περιοχών του βασιλείου στους δύο γιους του Αντέρκι, τον Καρτάμ (Καρντζάμ) και τον Μπαρτόμ (Μπρατμάν) ξεκίνησε την περίοδο διαρχίας στην Ιβηρία η οποία διήρκεσε πέντε γενιές. Πολλοί μελετητές αμφισβητούν την ύπαρξη της εν λόγω διαρχίας. Οι σύγχρονες ξένες πηγές κάνουν λόγο για ένα και όχι δύο μονάρχες.

## Δείτε επίσης

* Ιβηροαρμενικός πόλεμος

## Παραπομπές

## Βιβλιογραφία

* Rayfield, D. (2013) Edge of Empires: A History of Georgia, Reaktion Books, 

Κατηγορία:Φαρναβαζίδες
Κατηγορία:Βασιλείς της Γεωργίας
Πλέι-Οφ NBA 1961

Τα **πλέι-οφ του 1961** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1960-61 του **[[NBA]]**. Το τουρνουά ολοκληρώθηκε με τους Μπόστον Σέλτικς να επικρατούν των Σαιντ Λούις Χοκς με 4-1 νίκες στους τελικούς της διοργάνωσης και να κατακτούν το τρόπαιο του πρωταθλητή. 

Αυτός ήταν ο τρίτος συνεχόμενος και ο τέταρτος συνολικά τίτλος στην ιστορία των Σέλτικς. Οι Σέλτικς και οι Χοκς συναντήθηκαν σε τέσσερις από τους πέντε τελικούς το διάστημα 1957-1961, με τους Σέλτικς να κερδίζουν τους τρεις (1957, 1960, 1961) και τους Χοκς τον ένα (1958).

Αυτή ήταν η τελευταία εμφάνιση των Χοκς σε τελικούς έως και σήμερα (από το 1968 μετακόμισαν στην Ατλάντα και μετονομάστηκαν σε Ατλάντα Χοκς) και η πρώτη παρουσία των Λέικερς σε πλέι-οφ από τη μετακόμισή τους στο Λος Άντζελες.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
* Οι **[[Σαιντ Λούις Χοκς]]** (1) πέρασαν άνευ αγώνων στους τελικούς της κατηγορίας.
(2) **[[Λος Άντζελες Λέικερς]]** vs. (3) Ντιτρόιτ Πίστονς:

### Ημιτελικοί Ανατολικής κατηγορίας
* Οι **[[Μπόστον Σέλτικς]]** (1) πέρασαν άνευ αγώνων στους τελικούς της κατηγορίας.
(2) Φιλαδέλφεια Ουόριορς vs. (3) **[[Σίρακιουζ Νάσιοναλς]]**:

## Τελικοί κατηγοριών
### Τελικοί Δυτικής κατηγορίας
(1) **[[Σαιντ Λούις Χοκς]]** vs. (2) Λος Άντζελες Λέικερς:

### Τελικοί Ανατολικής κατηγορίας
(1) **[[Μπόστον Σέλτικς]]** vs. (3) Σίρακιουζ Νάσιοναλς:

## Τελικοί NBA
(Α1) **[[Μπόστον Σέλτικς]]** vs. (Δ1) Σαιντ Λούις Χοκς:

## Εξωτερικοί σύνδεσμοι
* 1961 NBA Playoffs  στο Basketball-Reference

1961
Πλει-Οφ
NBA 1960-61

H **αγωνιστική περίοδος 1960-61** ήταν η 15η στην ιστορία του NBA. Στο πρωτάθλημα έλαβαν μέρος 8 ομάδες και έδωσαν 79 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς επικράτησαν των Σαιντ Λούις Χοκς με 4-1 νίκες στους τελικούς και κατέκτησαν τον τίτλο.

Αυτός ήταν ο τρίτος από τους οκτώ συνεχόμενους και ο τέταρτος συνολικά τίτλος στην ιστορία των Σέλτικς. Οι Σέλτικς και οι Χοκς συναντήθηκαν σε τέσσερις από τους πέντε τελικούς το διάστημα 1957-1961, με τους Σέλτικς να κερδίζουν τους τρεις (1957, 1960, 1961) και τους Χοκς τον ένα (1958).

## Αξιοσημείωτα γεγονότα
* Πριν την έναρξη της αγωνιστικής περιόδου, οι Λέικερς μετακόμισαν στο Λος Άντζελες της Καλιφόρνια και μετονομάστηκαν σε Λος Άντζελες Λέικερς.
* Ο αριθμός αγώνων των ομάδων αυξήθηκε από 75 σε 79.
* Ο Όσκαρ Ρόμπερτσον του πανεπιστημίου του Σινσινάτι επιλέχθηκε στο νούμερο 1 του Ντραφτ από τους Σινσινάτι Ρόγιαλς. Στο νούμερο 2, οι Λέικερς επέλεξαν τον Τζέρι Ουέστ, ο οποίος θεωρείται σήμερα ως ένας από τους κορυφαίους γκαρντ στην ιστορία του ΝΒΑ.
* Το All-Star Game της σεζόν έλαβε χώρα την Τρίτη 17 Ιανουαρίου 1961 στο Σίρακιουζ της Νέας Υόρκης, όπου η Δύση επικράτησε της Ανατολής με 153-131. Ο Όσκαρ Ρόμπερτσον των Σινσινάτι Ρόγιαλς έλαβε το βραβείο του πολυτιμότερου παίκτη.
* Κατά τη διάρκεια της σεζόν, ο Ουίλτ Τσάμπερλεϊν βελτίωσε την επίδοσή του στα ριμπάουντ από την προηγούμενη αγωνιστική περίοδο και δημιούργησε νέο ρεκόρ στο ΝΒΑ, μαζεύοντας κατά μέσο όρο 27,2 ανά παιχνίδι. Παράλληλα, έγινε ο πρώτος παίκτης που ξεπέρασε τους 3.000 πόντους σε μία σεζόν (3.033 συνολικά με μέσο όρο 38,4 ανά παιχνίδι).

## Κανονική περίοδος
### Βαθμολογίες

;Δυτική Περιφέρεια

;Ανατολική Περιφέρεια

### Κορυφαίοι στατιστικών

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

### Βραβεύσεις
* **[[Βραβείο πολυτιμότερου παίκτη στο NBA|Πολυτιμότερος παίκτης (MVP)]]:** Μπιλ Ράσελ (Μπόστον Σέλτικς)
* **[[Βραβείο rookie της χρονιάς στο NBA|Rookie της χρονιάς]]:** Όσκαρ Ρόμπερτσον (Σινσινάτι Ρόγιαλς)

* **Καλύτερη πεντάδα**
** Ουίλτ Τσάμπερλεϊν (Φιλαδέλφεια Ουόριορς)
** Μπομπ Κούζι (Μπόστον Σέλτικς)
** Όσκαρ Ρόμπερτσον (Σινσινάτι Ρόγιαλς)
** Μπομπ Πετίτ (Σαιντ Λούις Χοκς)
** Έλτζιν Μπέιλορ (Λος Άντζελες Λέικερς)

* **2η καλύτερη πεντάδα**
** Λάρι Κοστέλο (Σίρακιουζ Νάσιοναλς)
** Τομ Χάινσον (Μπόστον Σέλτικς)
** Μπιλ Ράσελ (Μπόστον Σέλτικς)
** Ντολφ Σέις (Σίρακιουζ Νάσιοναλς)
** Τζιν Σου (Ντιτρόιτ Πίστονς)

## Πλέι-οφ

## Παραπομπές

## Εξωτερικοί σύνδεσμοι
*Αγωνιστική περίοδος 1960-61 στο NBA.com
*Περίληψη αγωνιστικής περιόδου 1960-61 στο Basketball-Reference.com
Πλέι-Οφ NBA 1962

Τα **πλέι-οφ του 1962** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1961-62 του **[[NBA]]**. Το τουρνουά ολοκληρώθηκε με τους Μπόστον Σέλτικς να κερδίζουν τους Λος Άντζελες Λέικερς με 4-3 νίκες στους τελικούς της διοργάνωσης και να κατακτούν το τρόπαιο του πρωταθλητή. 

Αυτός ήταν ο τέταρτος συνεχόμενος και ο πέμπτος συνολικά τίτλος στην ιστορία των Σέλτικς. Για να έρθει αυτός ο τίτλος, χρειάστηκε η παράταση στο δραματικό έβδομο παιχνίδι των τελικών, καθώς ο Φρανκ Σέλβι αστόχησε στο τελευταίο σουτ της κανονικής διάρκειας του αγώνα που θα έδινε το πρωτάθλημα στους Λέικερς, ενώ ο Μπιλ Ράσελ μάζεψε συνολικά 40 ριμπάουντ. 

Ήταν η δεύτερη φορά που οι δύο ομάδες αναμετρήθηκαν σε τελική σειρά (το 1959 κέρδισαν και πάλι οι Σέλτικς) και η πρώτη από τότε που οι Λέικερς μετακόμισαν στο Λος Άντζελες.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
* Οι **[[Λος Άντζελες Λέικερς]]** (1) πέρασαν άνευ αγώνων στους τελικούς της κατηγορίας.
(2) Σινσινάτι Ρόγιαλς vs. (3) **[[Ντιτρόιτ Πίστονς]]**:

### Ημιτελικοί Ανατολικής κατηγορίας
* Οι **[[Μπόστον Σέλτικς]]** (1) πέρασαν άνευ αγώνων στους τελικούς της κατηγορίας.
(2) **[[Φιλαδέλφεια Ουόριορς]]** vs. (3) Σίρακιουζ Νάσιοναλς:

## Τελικοί κατηγοριών
### Τελικοί Δυτικής κατηγορίας
(1) **[[Λος Άντζελες Λέικερς]]** vs. (3) Ντιτρόιτ Πίστονς:

### Τελικοί Ανατολικής κατηγορίας
(1) **[[Μπόστον Σέλτικς]]** vs. (2) Φιλαδέλφεια Ουόριορς:

## Τελικοί NBA
(Α1) **[[Μπόστον Σέλτικς]]** vs. (Δ1) Λος Άντζελες Λέικερς:

## Εξωτερικοί σύνδεσμοι
* 1962 NBA Playoffs  στο Basketball-Reference

1962
Πλει-Οφ
Ερμενγάρδη-Γκερμπέργκα του Ανζού

Η **Ερμενγάρδη-Γκερμπέργκα του Ανζού** (περί το 956 - περί το 1024) ήταν κόμισσα του Ρεν, αντιβασίλισσα της Βρετάνης (992 - 994) και κόμισσα της Ανγκουλέμ. Η Ερμενγάρδη-Γκερμπέργκα του Ανζού ήταν κόρη του Γοδεφρείδου Α΄ του Ανζού με τη σύζυγο του Αδέλα του Μω. Παντρεύτηκε τον Κόναν Α΄ του Ρεν (973). Ο σύζυγος της συγκρούστηκε τόσο με τον πατέρα της όσο και με τον αδελφό της Φούλκων τον Μελανό παρά το γεγονός ότι ο γάμος σχεδιάστηκε για λόγους πολιτικής συμμαχίας ανάμεσα στο Ανζού και τη Βρετάνη. Η Ερμενγάρδη-Γκερμπέργκα έμεινε πιστή πάντοτε στον αδελφό της Φούλκων τον Μελανό ακόμα και όταν ο σύζυγος της σκοτώθηκε από αυτόν στη *"μάχη του Κονκερέιγ"* (992) και έγινε η ίδια αντιβασίλισσα για τον γιο τους Γοδεφρείδο (992 - 994). Αποδέχτηκε την υψηλή ηγεμονία των Καπετιδών και απέρριψε τον Όντο Α΄ του Μπλουά για να εξυπηρετήσει τα συμφέροντα του αδελφού της. Ο Φούλκων ο Μελανός τακτοποίησε τον δεύτερο γάμο της αδελφής του με τον Γουλιέλμο Β΄ της Ανγκουλέμ, έναν από τους πιο πιστούς συμμάχους του.

## Οικογένεια

Με τον πρώτο σύζυγο της Κόναν Α΄ δούκα της Βρετάνης απέκτησε:
* Γοδεφρείδος Α΄ της Βρετάνης
* Ιουδήθ (982 – 1017) που παντρεύτηκε τον Ριχάρδο Β΄ της Νορμανδίας
* Ιουδικαέλ, κόμης του Ποροέ (πέθανε το 1037)
* Ερνό

Με τον δεύτερο σύζυγο της Γουλιέλμο Δ΄ κόμη του Ανγκουλέμ απέκτησε:
* Αλντουέν κόμης του Ανγκουλέμ (απεβ. το 1032)
* Γοδεφρείδος, κόμης του Ανγκουλέμ (πέθανε το 1048)
* Φούλκων της Ανγκουλέμ
* Εύδης
* Άρνολντ (πέθανε σε βρεφική ηλικία)
* Γουλιέλμος (πέθανε σε βρεφική ηλικία)

## Παραπομπές
 		


## Πηγές

*Archibald R. Lewis, The Development of Southern French and Catalan Society, 718-1050 (University of Texas Press, 1965, p.&nbsp;337)
*Bernard S. Bachrach, Fulk Nerra the Neo-Roman Consul, 987-1040 (University of California Press, Berkeley and Los Angeles, 1993)
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band III Teilband 1 (Verlag von J. A. Stargardt, Marburg, Germany, 1984)

Κατηγορία:Οίκος του Ινζελζέ
Κατηγορία:Δούκισσες της Βρετάνης
Ιωάννης Γ΄ της Ωβέρνης

Ο **Ιωάννης**, γαλλ. *Jean d'Auvergne* (1467 - 28 Μαρτίου 1501) από τον Οίκο ντε Λα Τουρ ντ'Ωβέρν ήταν κόμης του Ωβέρν, του Μπουλόν και του Λωραγκαί.

## Βιογραφία
Ήταν γιος του Μπερτράν ΣΤ΄ του Ωβέρν και της Λουίζας ντε Λα Τρεμουάλ (1432 - 10 Απριλίου 1474) κυρίας του Μπουσσάκ, κόρης του Γεωργίου του Λα Τρεμουάλ. 

Έγινε ο τελευταίος στη σειρά των κομήτων του Ωβέρν και Μπουλόν από τον Οίκο ντε Λα Τουρ ντ'Ωβέρν. Έπειτα από το τέλος του, το Μπουλόν-συρ-Μερ ενσωματώθηκε στις βασιλικές κτήσεις.

## Οικογένεια
Νυμφεύτηκε το 1495 την Ιωάννα των Βουρβόνων, κόρη του Ιωάννη Η΄ κόμη του Βαντόμ και είχε τέκνα:
* Άννα 1496-1524, παντρεύτηκε τον Ιωάννη Στιούαρτ δούκα του Όλμπανυ.
* Μαγδαληνή 1498-1519, παντρεύτηκε τον Λαυρέντιο των Μεδίκων δούκα του Ουρμπίνο.

## Παραπομπές


## Πηγές
* Wellman, Kathleen (2013). Queens and Mistresses of Renaissance France. Yale University Press.

## Εξωτερικοί σύνδεσμοι
* 

Κατηγορία:Οίκος ντε Λα Τουρ ντ'Ωβέρν
Μαργαρίτα του Γύλιχ

H **Μαργαρίτα**, γαλλ. Marguerite (π. 1350 - 10 Οκτωβρίου 1425) από τον Οίκο του Γύλιχ ήταν κόρη του κόμη του Μπεργκ και με τον γάμο της έγινε κόμισσα του Λα Μαρκ.

## Βιογραφία
Ήταν η τρίτη κόρη του Γκέρχαρντ ΣΤ΄ κόμη του Μπεργκ και της Μαργαρίτας, κόρης και κληρονόμου του Όθωνα Δ΄ κόμη του Ράβενσμπεργκ.

## Οικογένεια
Παντρεύτηκε το 1369 τον Αδόλφο Γ΄ κόμη του Λα Μαρκ και είχε τέκνα:
* Μύρτα γενν. π.1369.
* Ιωάννα γενν. π.1370, ηγουμένη ου Χέρντε.
* Αδόλφος Α΄ 1373-1448, κόμης, μετά δούκας της Κλέβης και κόμης του Λα Μαρκ.
* Ντήτριχ Θ΄ 1374-1398, κόμης του Λα Μαρκ.
* Γκέρχαρτ 1378-1461, κόμης του Λα Μαρκ.
* Μαργαρίτα 1375-1411, παντρεύτηκε τον Αλβέρτο Α΄ των Βίττελσμπαχ δούκα της Βαυαρίας.
* Ελισάβετ 1378-1439, παντρεύτηκε πρώτα τον Ράινολτ του Βάλκνεμπουρκ και μετά τον Στέφανο Γ΄ των Βίττελσμπαχ δούκα της Βαυαρίας (ανιψιό του Αλβέρτου Α΄). 
* Ενγκελμπέρτα απεβ. 1458, παντρεύτηκε τον Φρήντριχ Δ΄ του Μόερς.
* Αικατερίνη π.1395-1459.

## Πηγές
*  Walther Möller, Stammtafeln westdeutscher Adelsgeschlechter im Mittelalter (Darmstadt, 1922, reprint Verlag Degener & Co., 1995), Vol. 1, page 14.

## Παραπομπές σε πηγές


Κατηγορία:Γερμανίδες κόμισσες
Η Μυστηριώδης Νήσος

δεξιά|200 px|μικρογραφία|Μία από τις γκραβούρες του J. Ferat, στην αρχική έκδοση του έργου**Η Μυστηριώδης Νήσος** (*L’ Ile Mysterieuse*) είναι περιπετειώδες επιστημονικό μυθιστόρημα του Ιουλίου Βερν το οποίο, ουσιαστικά, αποτελεί τη συνέχεια προηγούμενου έργου του ίδιου συγγραφέα υπό τον τίτλο *[[20.000 λεύγες κάτω από τη θάλασσα|20.000 Λεύγες κάτω από τις Θάλασσες]]* (*20.000 Lieues sous les Mers*). Γράφτηκε και κυκλοφόρησε για πρώτη φορά στη Γαλλία το έτος 1874 από τον εκδοτικό οίκο του Pierre Jules Hetzel (1814 – 1886). Η αρχική έκδοση περιείχε ορισμένες γκραβούρες του Γάλλου ζωγράφου Jules-Descartes Ferat (1829 - 1906). Το μυθιστόρημα μεταφέρθηκε στον κινηματογράφο, την τηλεόραση και το ραδιόφωνο. Το έργο θεωρείται ότι περιέχει επιρροές από τα, παρόμοιας θεματολογίας, μυθιστορήματα *[[Ροβινσώνας Κρούσος|Ροβινσών Κρούσος]]* του Ντάνιελ Ντεφόε (1719) και *Οικογένεια Ελβετών Ροβινσώνων* του Johann David Wyss (1812).
## Πλοκή
Πέντε άνδρες κι ένα σκυλί, δραπέτες από την πόλη Ρίτσμοντ κατά τη διάρκεια του Αμερικανικού Εμφυλίου, ναυαγούν σε ένα άγνωστο νησί του Ειρηνικού Ωκεανού στις 24 Μαρτίου 1865, όταν το αερόστατο με το οποίο διέφυγαν έπεσε στην αμμουδιά. Έξι χιλιάδες μίλια μακριά από τον τόπο τους, οι ναυαγοί υποχρεώνονται να παραμείνουν επί 4 ολόκληρα χρόνια ως άποικοι στο νησί, το οποίο οι ίδιοι ονόμασαν «*[[Αβραάμ Λίνκολν|Λίνκολν]]*», αντιμετωπίζοντας μεγάλες δυσχέρειες. Ωστόσο, τα προβλήματα που προκύπτουν φαίνονται να ξεπερνιόνται χάρις στις σωτήριες παρεμβάσεις κάποιου αόρατου φίλου. Έπειτα από πολλές περιπέτειες ανακαλύπτουν ότι ο άγνωστος προστάτης τους είναι ο πλοίαρχος του σκάφους *[[Ναυτίλος (Ιούλιος Βερν)|Ναυτίλος]]*, *[[Πλοίαρχος Νέμο|Κάπτεν Νέμο]]*, που έχει βρει καταφύγιο σε εκείνη την απρόσιτη γωνιά των ωκεανών. Βασισμένη στο μυθιστόρημα, στον πλοίαρχο Νέμο και στο Ναυτίλο είναι η ταινία "Το Μυστηριώδες Νησί".

## Οι χαρακτήρες του βιβλίου
* Κύρος Σμιθ, πολυπράγμων επιστήμονας, μηχανικός.
* Γεδεών Σπίλετ, έγκριτος δημοσιογράφος, ανταποκριτής της εφημερίδας *Κήρυκας της Νέας Υόρκης*.
* Πένκροφ, πολύπειρος ναυτικός.
* Άρμπερτ Μπράουν, νεαρός φίλος και προστατευόμενος του προηγούμενου.
* Ναβ, μαύρος πιστός υπηρέτης του Κύρου Σμιθ.
* Άυρτον ή «*Μπεν Τζόις*», ναύκληρος, πρώην κατάδικος.
* Μπομπ Χάρβεϊ, επικεφαλής πειρατών.
* Πλοίαρχος Νέμο (Ινδός πρίγκιπας Ντακκάρ, γιος του Μαχαραγιά της Μπουντελχάντ), κυβερνήτης του υποβρύχιου σκάφους *Ναυτίλος*.
* «*Δίας*», πίθηκος, βοηθός του Ναβ.
* «*Τοπ*», ο σκύλος του μηχανικού.
## Παραπομπές


Κατηγορία:Λογοτεχνία
Κατηγορία:Μυθιστορήματα του Ιουλίου Βερν
Κατηγορία:Μυθιστορήματα που έγιναν ταινίες
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα του 1874
Μαίναλο Αρκαδίας

Το **Μαίναλο** είναι μικρό χωριό στην Αρκαδία, που βρίσκεται στους νότιους πρόποδες του Μαίναλου σε υψόμετρο 880 μέτρα από την επιφάνεια της θάλασσας και σε απόσταση 12 χιλιόμετρα περίπου βορειοδυτικά της Τρίπολης. Ανήκει πλέον στο Δήμο Τρίπολης, ενώ παλιότερα ανήκε στο Δημοτικό Διαμέρισμα Μαινάλου, του πρώην Δήμου Φαλάνθου του Νομού Αρκαδίας. Παλαιότερα ονομαζόταν «Ζαράκοβα». Το όνομα Ζαράκοβα ενδεχομένως προέρχεται από την παλαιοσλαβική λέξη  *жаръ* (ζαρ) = ζέστη πνιγηρή (κροατικά *žarak*).

## Πληροφορίες
Στο χωριό Μαίναλο, υπήρχε  στα χρόνια της Επανάστασης του 1821, ο Πύργος της Ζαράκοβας, που δεν σώζεται. 

Η περιοχή στην οποία βρίσκεται το χωριό, στην αρχαιότητα ονομαζόταν *Μαιναλία* και παλαιότερα υπήρχε η άποψη ότι τα θεμέλια του υστεροαρχαϊκού ναού που ανέσκαψε ο έφορος αρχαιοτήτων Θεόδωρος Σπυρόπουλος τη δεκαετία του 1990 ανήκαν στο ιερό της Λυκοάτιδας Άρτεμης. To 2011 ανακαλύφθηκε το ιερό της Λυκοάτιδας Αρτέμιδας στην Αγία Παρασκευή Αραχαμητών, γεγονός το οποίο οδήγησε στην ταύτιση με ασφάλεια του αρχαίου όρους Μαίναλος με το σημερινό βουνό του Αγίου Ηλία της Ασέας. 

Σε μικρή απόσταση από το χωριό βρίσκεται το  Μοναστήρι της Επάνω Χρέπας. Το χωριό Μαίναλο βρίσκεται σε μία περιοχή του όρους Μαινάλου, στο οποίο υπάρχει χιονοδρομικό κέντρο σε υψόμετρο 1600 μέτρων.

Η πληθυσμιακή μεταβολή του Μαινάλου κατά τις τελευταίες δεκαετίες σύμφωνα με τις απογραφές της Ελληνικής Στατιστικής Αρχής είναι η εξής: 

## Διοικητικές μεταβολές
**Ζαράκωβα**
* ΦΕΚ 16Α - 24/05/1835: Ο οικισμός προσαρτάται στο Δήμο Τριπόλεως.
* ΦΕΚ 5Α - 08/03/1841: Ο οικισμός αποσπάται από το Δήμο Τριπόλεως και προσαρτάται στο Δήμο Φαλάνθου.
* ΦΕΚ 252Α - 24/08/1912: Ο οικισμός αποσπάται από το Δήμο Φαλάνθου και ορίζεται έδρα στην **Κοινότητα Ζαράκωβας**.
* ΦΕΚ 193Α - 20/09/1928: Ο οικισμός μετονομάζεται σε Μαίναλον.

**Μαίναλον**
* ΦΕΚ 193Α - 20/09/1928: Ο οικισμός προήλθε από τη μετονομασία του οικισμού Ζαράκωβα.
* ΦΕΚ 244Α - 04/12/1997: Ο οικισμός αποσπάται από την **Κοινότητα Μαινάλου** και προσαρτάται στο Δήμο Φαλάνθου.
* ΦΕΚ 87Α - 07/06/2010: Ο οικισμός αποσπάται από το Δήμο Φαλάνθου και προσαρτάται στο Δήμο Τρίπολης.

## Παραπομπές


Κατηγορία:Δήμος Φαλάνθου
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Δήμος Τρίπολης
Ιερά Μονή Αγίου Ιωάννη Πελοπίου Ηλείας

Το μοναστήρι του Αϊ Γιάννη όπως αποκαλούν οι ντόπιοι την **Ιερά Μονή Αγίου Ιωάννη Πελοπίου Ηλείας** βρίσκεται στο Πελόπιο του δήμου Αρχαίας Ολυμπίας, της περιφερειακής ενότητας Ηλείας. Η Ιερά Μονή ανήκει στην Ι.Μ. Ηλείας και Ωλένης. 

## Ιστορία

Το ησυχαστήριο ιδρύθηκε από τον Πελόπιο αρχιμ. Πανάρετο Παπαευθυμίου. Εκοιμήθη και ετάφη στο ησυχαστήριό του το έτος 1942. Το ησυχαστήριο συνέχισε να λειτουργεί ως γυναικεία μονή για πολλές δεκαετίες.

## Χώρος μοναστηρίου

Σήμερα το μοναστήρι παρουσιάζει μια εντελώς διαφορετική εικόνα από εκείνη της εποχής της ίδρυσής του. Ο Ι. Ν. Αγίου Ιωάννου του Προδρόμου, το καθολικό της μονής, ανηγέρθη από τον π. Πανάρετο το 1902. Ο Ιερός Ναός είναι ρυθμού βασιλικής, πετρόχτιστος και διαθέτει ένα κωδωνοστάσιο. Πίσω από τον Ναό ευρίσκονται τα κελιά των μοναχών, ο ξενώνας, καθώς και τα κτήματα της Μονής. Προ του Ιερού Ναού ευρίσκεται το μεγάλο διώροφο κτήριο του γηροκομείου, του οποίου η λειτουργία έχει ανασταλεί, και που σήμερα στον ισόγειο χώρο του φιλοξενείται ο παιδικός σταθμός του δήμου Αρχαίας Ολυμπίας "Ο μικρός αρκούδος". Δίπλα στο κτήριο του πρώην γηροκομείου ανηγέρθη δαπάναις του Ιδρύματος Λάτση νέο μεγαλοπρεπές κτήριο, το οποίο όμως δεν χρησιμοποιείται.

## Σημερινή εικόνα

Σήμερα δεν διαβιούν μοναχές στην Μονή. Τελευταία ηγουμένη υπήρξε η Καλλινίκη Παφιλιάρη. Η Μονή πανηγυρίζει στις 24 Ιουνίου, οπότε πλήθος προσκυνητών συρρέει, κυρίως από την γύρω περιοχή.

## Παραπομπές

Κατηγορία:Μονές της περιφερειακής ενότητας Ηλείας
Εθνική Δημοκρατική Ομάδα

Η **Εθνική Δημοκρατική Ομάδα** ( ή *AND*) ήταν πολιτικό κόμμα στην Ανδόρρα.

## Ιστορία
Το κόμμα ιδρύθηκε το 1993 μετά τη νομιμοποίηση των πολιτικών κομμάτων. Στις εκλογές εκείνο το έτος έλαβε το 26,4% των ψήφων, και αναδείχθηκε το μεγαλύτερο κόμμα στο Γενικό Συμβούλιο με οκτώ από τις 28 έδρες. Ο αρχηγός του Όσκαρ Ρίβας Ρετς παρέμεινε πρωθυπουργός αφότου το AND σχημάτισε κυβέρνηση συνασπισμού με άλλα προοδευτικά κόμματα. Ωστόσο, τον Νοέμβριο του 1994 ο Ρίβας έχασε μια ψήφο δυσπιστίας και ο Μαρκ Φορνέ Μολνέ της Φιλελεύθερης Ένωσης έγινε πρωθυπουργός.

Στις εκλογές του 1997 το AND έλαβε 6 έδρες ενώ η Φιλελεύθερη Ένωση 16. Λίγο πριν τις εκλογές του 2001 το κόμμα χωρίστηκε στο Σοσιαλδημοκρατικό Κόμμα (το οποίο έλαβε 6 έδρες) και το Δημοκρατικό Κόμμα (το οποίο έλαβε 5).

## Παραπομπές


## Πηγές
*  

Κατηγορία:Πολιτικά κόμματα στην Ανδόρρα
Αποκλειστική Οικονομική Ζώνη της Ελλάδας

Η Ελλάδα διεκδικεί Αποκλειστική Οικονομική Ζώνη (ΑΟΖ) σύμφωνα με την Σύμβαση των Ηνωμένων Εθνών για το Δίκαιο της Θάλασσας (UNCLOS) 1982 καθώς και το εθιμικό διεθνές δίκαιο, το συνολικό μέγεθος της οποίας είναι 505.572 τετραγωνικά χιλιόμετρα (195.202 τετραγωνικά μίλια), που την καθιστά την 53η μεγαλύτερη στον κόσμο.

## Γεωγραφία
thumb|upright=1.35|Αποκλειστική Οικονομική Ζώνη της Ελλάδας
Η Ελλάδα αποτελεί το νοτιότερο τμήμα της Βαλκανικής χερσονήσου στη Μεσόγειο Θάλασσα. Περιλαμβάνει πολλά μικρά νησιά που κυμαίνονται μεταξύ 1.200 και 6.000 στο Αιγαίο Πέλαγος το Ιόνιο Πέλαγος. Τα μεγαλύτερα νησιά είναι η Κρήτη, η Εύβοια, η Λέσβος, η Ρόδος και η Χίος. Συνορεύει προς τα βόρεια με την Αλβανία, προς τα ανατολικά από την Τουρκία, την Κύπρο, προς τα νότια από την Αίγυπτο, τη Λιβύη και προς τα δυτικά από την Ιταλία.

*Σημείωση: Τα νούμερα είναι εκτιμήσεις και ενδεικτικά. Δεν είναι επίσημα στοιχεία οριοθέτησης αλλά βασίζονται στη γεωγραφία και τις διεθνείς αρχές του Δικαίου της Θάλασσας.*

## Διαφορές
### Ενεργός
#### Τουρκία
Η Τουρκία δεν αναγνωρίζει νόμιμη υφαλοκρηπίδα και ΑΟΖ γύρω από τα ελληνικά νησιά.

Σύμφωνα με δημοσιευμένους χάρτες, η κυβέρνηση του Ισραήλ έχει αναγνωρίσει την ΑΟΖ της Ελλάδας και της Κύπρου. Περιγράφουν την πορεία του αγωγού φυσικού αερίου που θα μεταφέρει αέριο που παράγεται από την American Noble Εnergy Ltd. από τη δεξαμενή Leviathan στην Ευρώπη, μέσω ενός υποθαλάσσιου αγωγού που διασχίζει την Ελλάδα. Με αυτήν την πρόταση, το Ισραήλ αναγνωρίζει την ελληνική ΑΟΖ στην περιοχή και προσφέρει ένα πλεονέκτημα που η Ελλάδα μπορεί να χρησιμοποιήσει κατά τη διάρκεια των διαπραγματευτικών διαδικασιών για να υποστηρίξει τους ισχυρισμούς της στην περιοχή. Στην πράξη, αυτή η συνεργασία θα δημιουργήσει έναν ισχυρό ενεργειακό συνασπισμό μεταξύ Ελλάδας, Κύπρου και Ισραήλ. Το τμήμα εξόρυξης και λειτουργίας θα αναληφθεί από μια αμερικανική εταιρεία. "Η ουσία του ζητήματος είναι ότι σε μια προσπάθεια προστασίας των ζωτικών ισραηλινών συμφερόντων στη Μεσόγειο Θάλασσα, το Ισραήλ δεν έχει άλλη επιλογή από το να οριοθετήσει επίσημα τα θαλάσσια σύνορά του".

Στις 08 Ιουνίου 2020, η Ελλάδα υπέγραψε συμφωνία με την Ιταλία, για τη δημιουργία ΑΟΖ μεταξύ των δύο χωρών και την επίλυση μακροχρόνιων ζητημάτων σχετικά με τα αλιευτικά δικαιώματα στο Ιόνιο Πέλαγος. Στις 6 Αυγούστου 2020, η Ελλάδα υπέγραψε συμφωνία με την Αίγυπτο για τον καθορισμό ΑΟΖ στην Ανατολική Μεσόγειο μεταξύ των δύο χωρών. Και οι δύο συμφωνίες είναι σύμφωνες με την ΑΟΖ της Ελλάδας σύμφωνα με την UNCLOS 1982, καθώς και με το διεθνές εθιμικό δίκαιο.

## Δείτε επίσης

* Γεωγραφία της Ελλάδας
* Αποκλειστική Οικονομική Ζώνη της Κύπρου

## Παραπομπές


Κατηγορία:Διεθνές Δίκαιο Θαλάσσης
Κατηγορία:Ελλάδα
Κωνσταντίνος Γκέρτσος

Ο **Κωνσταντίνος Γκέρτσος** (1896 – 1977) ήταν Έλληνας επιχειρηματίας και τοπικός ευεργέτης.

## Βιογραφία
Γεννήθηκε στην Κοζάνη το 1896 στους κόλπους οικογένειας με βλάχικη καταγωγή από το Μεγάροβο της σημερινής Βόρειας Μακεδονίας.

Το 1927 δημιούργησε μαζί με τα αδέλφια του εργοστάσια φαρμάκων και χρωμάτων στην περιοχή της Αθήνας, ενώ το 1946 εγκαταστάθηκε στην Ελβετία. Παράλληλα διετέλεσε επίτιμος πρόξενος της Ελλάδας στη Ζυρίχη. Συνέβαλε σημαντικά στην ανέγερση του Γκέρτσειου Εκκλησιαστικού Ιδρύματος της Κοζάνης. Απεβίωσε το 1977 και κηδεύτηκε στη γενέτειρά του.

Στην Κοζάνη υπάρχει οδός που φέρει το όνομά του αλλά έχει ζητηθεί η μετονομασία της οδού από πολίτες και δημοτικούς συμβούλους.

## Παραπομπές


Κατηγορία:Έλληνες επιχειρηματίες
Κατηγορία:Κοζάνη
Αέτιος (στρατηγός)

Ο **Αέτιος** ήταν βυζαντινός πατρίκιος και στρατηγός του 9ου αιώνα, Άγιος της Ορθόδοξης εκκλησίας, ένας από τους 42 Μάρτυρες του Αμορίου. Η μνήμη του εορτάζεται από την ορθόδοξη εκκλησία στις 6 Μαρτίου.

Ο Αέτιος επί αυτοκράτορα Θεόφιλου, ήταν στρατηγός του Θέματος Ανατολικών που είχε την έδρα του στο Αμόριο. Το 838 εισέβαλε στο ανατολικό σύνορο ο Άραβας χαλίφης Μουτασίμ ο οποίος μετά από πολλές επιτυχίες  κατευθύνθηκε προς το Αμόριο, ο αυτοκράτορας Θεόφιλος έστειλε ένα σώμα στρατού να υπερασπιστεί την πόλη κι έθεσε τον Αέτιο αρχηγό του.

Κατά την πολιορκία της πόλης ο Αέτιος βλέποντας ότι η άμυνα της δεν θα αντέξει αποφασίσει να κάνει έξοδο και να σωσει όσους περισσότερους μπορεί, έστειλε αγγελιοφόρο στον αυτοκράτορα ο οποίος συνελήφθη από τους Άραβες και το σχέδιο δε πραγματοποιήθηκε. Έπειτα ο Αέτιος με πρεσβεία στον Μουτασίφ πρότεινε την παράδοση της πόλης και την ασφαλή διαφυγή του βυζαντινού στρατού και των κατοίκων αλλά αρνήθηκε.

Η πόλη έπεσε τον ίδιο μήνα, Αύγουστος, και ο Αέτιος πιάστηκε αιχμάλωτος, φυλακίστηκε και εκτελέστηκε  αφού πρώτα αρνήθηκε να αλλαξοπιστήσει και να σωθεί.

## Παραπομπές


Κατηγορία:Βυζαντινοί στρατηγοί
Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 9ου αιώνα
Κατηγορία:Κυβερνήτες του Θέματος Ανατολικών
Κατηγορία:Βυζαντινοί Πατρίκιοι
Κατηγορία:Εκτελεσθέντες Βυζαντινοί
Ιουλιανή της Έσσης-Φίλιπσταλ

Η **Ιουλιανή** (γερμ. *Juliane von Hessen-Philippsthal*, 8 Ιουνίου 1761 - 9 Νοεμβρίου 1799) του Οίκου της Έσσης ήταν πριγκίπισσα της Έσσης-Φίλιππσταλ και μετέπειτα κόμισσα του Σάουμπουργκ-Λίππε.

## Βιογραφία
Γεννήθηκε στις 8 Ιουνίου 1761 στο Τσούτφεν, και ήταν το πέμπτο παιδί και η δεύτερη κόρη του Γουλιέλμου της Έσσης-Φίλιππσταλ και της Ουλρίκας Ελεονώρας της Έσσης-Φίλιππσταλ-Μπάρχφελντ.

Στις 10 Οκτωβρίου 1780 παντρεύτηκε το Φίλιππο Β΄ του Σάουμπουργκ-Λίππε στο Φίλιππσταλ. Απέκτησαν τέσσερα παιδιά:
*την Ελεονώρα Λουίζα (1781 - 1783)
*τη Βιλελμίνη Καρλόττα (1783 - 1858)
*το Γεώργιο Γουλιέλμο (1784 - 1860)
*την Καρολίνα Λουίζα (1786 - 1846)

Πέθανε μετά από έντονο κρύο στις 9 Νοεμβρίου 1799 στο Μπύκεμπουργκ σε ηλικία 38 ετών. Είναι θαμμένη στο Μαυσωλείο του Δάσους του Σάουμπουργκ.

## Πρόγονοι

## Παραπομπές
* Otto Zaretzky: *[[s:de:ADB:Juliane (Gräfin zu Schaumburg-Lippe)|Juliane (Gräfin zu Schaumburg-Lippe)]]*. In: *[[Allgemeine Deutsche Biographie]]* (ADB). Band 55, Duncker & Humblot, Leipzig 1910, S. 810–813.
* Horst-Rüdiger Jarck: *[http://www.deutsche-biographie.de/pnd13783831X.html Juliane Wilhelmine Luise, Gräfin zu Schaumburg-Lippe]*. In: *[[Neue Deutsche Biographie]]* (NDB). Band 10, Duncker & Humblot, Berlin 1974, , S. 653 f.

## Παραπομπές


Κατηγορία:Γερμανοί ευγενείς
Κατηγορία:Γερμανίδες κόμισσες
Θεόδωρος Κρατερός

Ο **Θεόδωρος ο Κρατερός** *(Άγιος Θεόδωρος του Αμορίου)*, το Κρατερός ήταν παρωνύμιο, ήταν βυζαντινός ευνούχος, πρωτοσπαθάριος και στρατηγός του 9ου αιώνα, Άγιος της Ορθόδοξης εκκλησίας, ένας από τους 42 Μάρτυρες του Αμορίου. Η μνήμη του εορτάζεται από την ορθόδοξη εκκλησία στις 6 Μαρτίου.

Ο Θεόδωρος στρατηγός του Θέματος Βουκελλαρίων, έζησε και μαρτύρησε επί αυτοκράτορα Θεοφίλου, την εποχή αυτή οι Άραβες υπό τον χαλίφη Μουτασίμ είχαν εισβάλει στη Βυζαντινή Αυτοκρατορία και κατευθύνονταν προς το Αμόριο. Στάλθηκε από τον αυτοκράτορα με σώμα στρατού να υπερασπιστεί την πόλη.

Ο Θεόδωρος μετά από την Άλωση του Αμορίου, συνελήφθη αιχμάλωτος, φυλακίστηκε και εκτελέσθηκε αρνούμενος να αλλάξει την πίστη του, αναφέρεται αρχηγός των 42 εκτελεσθέντων.

## Παραπομπές


Κατηγορία:Βυζαντινοί στρατηγοί
Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 9ου αιώνα
Κατηγορία:Κυβερνήτες του Θέματος Βουκελλαρίων
Κατηγορία:Εκτελεσθέντες Βυζαντινοί
Κατηγορία:Βυζαντινοί Ευνούχοι
Θηρεσία του Μεκλεμβούργου-Στρέλιτς

Η **Θηρεσία** (γερμ. *Therese von Mecklenburg-Strelitz*, 5 Απριλίου 1773 - 12 Φεβρουαρίου 1839) του Οίκου του Μεκλεμβούργου ήταν πριγκίπισσα του Μεκλεμβούργου-Στρέλιτς και μετέπειτα πριγκίπισσα του Τουρν και Τάξις.

## Βιογραφία
Η *Θηρεσία Ματθίλδη Αμαλία* γεννήθηκε στις 5 Απριλίου 1773 στο Αννόβερο και ήταν το πέμπτο παιδί και η τρίτη κόρη του Καρόλου Β΄ του Μεκλεμβούργου-Στρέλιτς και της Φρειδερίκης της Έσσης-Ντάρμστατ.

Στις 25 Μαΐου 1789 παντρεύτηκε τον Κάρολο Αλέξανδρο του Τουρν και Τάξις στο Νοϊστρέλιτς. Απέκτησαν επτά παιδιά:
*την Καρλόττα Λουίζα (24 Μαρτίου - 22 Οκτωβρίου 1790).
*το Γεώργιο Κάρολο (1792 - 1795).
*τη Μαρία Θηρεσία (1794 - 1874), παντρεύτηκε τον Ούγγρο Παλ Άνταλ, Πρίγκιπα Εστερχάζυ της Γκαλάντα (πόλη της Σλοβακίας). Απέκτησαν 3 παιδιά.
*τη Λουίζα Φρειδερίκη (29 Αυγούστου - 1 Δεκεμβρίου 1798).
*τη Μαρία Σοφία (1800 - 1870), παντρεύτηκε τον Παύλο Γουλιέλμο της Βυρτεμβέργης. Απέκτησαν 1 παιδί.
*το Μαξιμιλιανό Κάρολο (1802 - 1871), παντρεύτηκε (1) τη Βιλελμίνη του Ντόρνμπεργκ. Απέκτησαν 5 παιδιά και (2) τη Ματθίλδη Σοφία του Έττινγκεν-Έττινγκεν και του Έττινγκεν-Σπίλμπεργκ. Απέκτησαν 12 παιδιά.
*το Φρειδερίκο Γουλιέλμο (1805 - 1825).

Από τον εραστή της, το Βαυαρό διπλωμάτη Μαξιμίλιαν, Κόμη του Λέρσενφελντ και του Κόφερινγκ-Σένμπεργκ, απέκτησε δύο παιδιά:
*τον κόμη Γκέοργκ Άντολφ (1806 - 1865), Κόμη του Στόκαου.
*την κόμισσα Αμαλί φον Στέρνφελντ (1808 - 1888), Βαρόνη φον Κρύντενερ και μετέπειτα Κόμισσα Άντλερμπεργκ.

Πέθανε στις 12 Φεβρουαρίου 1839 στο Κάστρο Τάξις στο Ρέγκενσμπουργκ σε ηλικία 65 ετών. Ενταφιάστηκε στο Αββαείο του Αγίου Εμμέραμου στο Ρέγκενσμπουργκ.

## Πρόγονοι

## Τίτλοι
*5 Απριλίου 1773 – 25 Μαΐου 1789: *Η Γαληνοτάτη Υψηλότητα* Δούκισσα Θηρεσία του Μεκλεμβούργου-Στρέλιτς
*25 Μαΐου 1789 – 13 Νοεμβρίου 1805: *Η Γαληνοτάτη Υψηλότητα* Η Κληρονομική Πριγκίπισσα του Τουρν και Τάξις
*13 Νοεμβρίου 1805 – 28 Ιουνίου 1815: *Η Γαληνοτάτη Υψηλότητα* Πριγκίπισσα του Τουρν και Τάξις
*28 Ιουνίου 1815 – 15 Ιουλίου 1827: *Η Υψηλότητα* Πριγκίπισσα του Τουρν και Τάξις
*15 Ιουλίου 1827 – 12 Φεβρουαρίου 1839: *Η Υψηλότητα* Η Χήρα Πριγκίπισσα του Τουρν και Τάξις

## Παραπομπές


## Πηγές

* 
* 
* 
* 
* 

## Εξωτερικοί σύνδεσμοι
* 

Κατηγορία:Οίκος του Μεκλεμβούργου
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Έμμα του Βάλντεκ και Πύρμοντ

Η **Έμμα** (γερμ. *Emma zu Waldeck und Pyrmont*, 2 Αυγούστου 1858 - 20 Μαρτίου 1934) του Οίκου του Βάλντεκ και Πύρμοντ ήταν πριγκίπισσα του Βάλντεκ και Πύρμοντ και μετέπειτα βασίλισσα της Ολλανδίας.

## Βιογραφία
Η *Αδελαΐδα Έμμα Βιλελμίνη Θηρεσία* γεννήθηκε στις 2 Αυγούστου 1858 στο Κάστρο Άρολσεν και ήταν το τέταρτο παιδί και η τέταρτη κόρη του Γεωργίου Βίκτωρα του Βάλντεκ και Πύρμοντ και της Ελένης, κόρης του Γουλιέλμου του Νάσσαου. 

Η Έμμα έλαβε θρησκευτική εκπαίδευση και σπούδασε χειροτεχνίες, σχέδιο και γαλλική λογοτεχνία.

Στις 7 Ιανουαρίου 1879 παντρεύτηκε το Γουλιέλμο Γ΄ της Ολλανδίας στο Άρολσεν. Απέκτησαν ένα παιδί:
* Βιλελμίνη (1880 - 1962), Βασίλισσα της Ολλανδίας. Παντρεύτηκε τον Ερρίκο του Μεκλεμβούργου-Σβερίν. Απέκτησαν τέκνο:
** Ιουλιανή (1909 - 2004), Βασίλισσα της Ολλανδίας.
*** Βεατρίκη (γενν. 1938), Βασίλισσα της Ολλανδίας.

Τρεις μέρες πριν αποβιώσει ο Γουλιέλμος, ορίστηκε αντιβασίλισσα. Συνέχισε την αντιβασιλεία της στην ανήλικη κόρη τους, Βιλελμίνη, μέχρι τα 18α γενέθλια αυτής, στις 31 Αυγούστου 1898. 

Η Έμμα πήρε σοβαρά τη θέση του αντιβασιλέα. Συναντούσε προσωπικά με κάθε υπουργό της κυβέρνησης τουλάχιστον μία φορά κάθε δύο εβδομάδες και τηρούσε αυστηρά τους κανόνες της συνταγματικής μοναρχίας.

Εκτός από τα διοικητικά της καθήκοντα, η Έμμα έδωσε μεγάλη προσοχή στην εκπαίδευση της κόρης της. Όταν η Βιλελμίνη έφτασε στην ηλικία των 16 ετών, η Έμμα θεώρησε ότι η παιδική της ηλικία τελείωσε και άρχισε την προετοιμασία της, για να διοικήσει ως βασίλισσα.

Απεβίωσε στις 20 Μαρτίου 1934 στο Παλάτι Λάνγκε Βουρχάουτ σε ηλικία 75 ετών. Ταφηκε στην Νέα Εκκλησία του Ντελφτ.

## Τίτλοι
*2 Αυγούστου 1858 - 7 Ιανουαρίου 1879: *Η Γαληνοτάτη Υψηλότητα* Πριγκίπισσα Έμμα του Βάλντεκ και Πύρμοντ
*7 Ιανουαρίου 1879 – 23 Νοεμβρίου 1890: *Η Μεγαλειότητα Της* Η Βασίλισσα της Ολλανδίας
*23 Νοεμβρίου 1890 - 31 Αυγούστου 1898: *Η Μεγαλειότητα Της* Η Αντιβασίλισσα Έμμα της Ολλανδίας, Βασίλισσα της Ολλανδίας
*31 Αυγούστου 1898 - 20 Μαρτίου 1934: *Η Μεγαλειότητα Της* Η Βασιλομήτωρ Έμμα της Ολλανδίας

## Πρόγονοι

## Παραπομπές
* Koningin Emma (1858–1934) at the Dutch Royal House website

## Αναφορές σε πηγές

Κατηγορία:Βασιλομήτωρ
Κατηγορία:Γερμανοί ευγενείς
Κατηγορία:Βασίλισσες της Ολλανδίας
Κατηγορία:Μεγάλες Δούκισσες του Λουξεμβούργου
Κατηγορία:Πριγκίπισσες του Βάλντεκ και Πύρμοντ
Μάχη του Μπιαουίστοκ-Μινσκ

Η **Μάχη του Μπιαουίστοκ–Μινσκ** ήταν μια γερμανική στρατηγική επιχείρηση που διεξήγαγε η Ομάδα Στρατιών Κέντρου της Βέρμαχτ υπό τον στρατάρχη Φέντορ φον Μποκ κατά τη διάρκεια της διείσδυσης στη παραμεθόρια περιοχή της Σοβιετικής Ένωσης, στα πρώτα βήματα της επιχείρησης Μπαρμπαρόσα. Διήρκεσε από τις 22 Ιουνίου έως τις 9 Ιουλίου 1941.

Η 2η Ομάδα Πάντσερ υπό τον στρατηγό Χάιντς Γκουντέριαν και η 3η Ομάδα Πάντσερ υπό τον συνταγματάρχη Χέρμαν Χοτ αποδεκάτισαν την άμυνα των Σοβιετικών, νίκησε σε όλες τις σοβιετικές αντεπιθέσεις και περικύκλωσε τέσσερις στρατιωτικές ομάδες του Δυτικού Μετώπου του Κόκκινου Στρατού κοντά στο Μπιαουίστοκ και το Μινσκ μέχρι τις 30 Ιουνίου. Η πλειοψηφία του Δυτικού Μετώπου περικυκλώθηκε και η επιχείρηση τελείωσε στις 9 Ιουλίου. Ο Κόκκινος Στρατός είχε τεράστιες απώλειες, καθώς έχασε 420.000 άνδρες. Η Βέρμαχτ είχε περίπου 12.157 απώλειες.

Οι Γερμανοί διαπέρασαν το Σοβιετικό Δυτικό Μέτωπο σε 18 ημέρες και προήλασαν 460 χιλιόμετρα εντός σοβιετικού εδάφους. Λόγω της γρήγορης προώθησης των Γερμανών πολλοί Γερμανοί πίστευαν ότι η χώρα τους είχε κερδίσει αποτελεσματικά τον πόλεμο με την Σοβιετική Ένωση.

## Παραπομπές


## Εξωτερικοί σύνδεσμοι
* 

Κατηγορία:Ιστορία της Σοβιετικής Ένωσης κατά τον Β΄ Παγκόσμιο Πόλεμο
Κατηγορία:Συγκρούσεις το 1941
Αλεξάνδρα του Ίζενμπουργκ & Μπύντινγκεν

Η **Αλεξάνδρα του Ίζενμπουργκ & Μπύντινγκεν** (*Alexandra zu Ysenburg und Büdingen*, 23 Οκτωβρίου 1937 - 1 Ιουνίου 2015) ήταν Γερμανίδα πολιτικός, φιλάνθρωπος και κόρη του Όθωνα Φρειδερίκου Γ΄ του Ίζενμπουργκ & Μπύντινγκεν στο Βέχτερσμπαχ. 

Υπήρξε βουλευτής που εκπροσωπούσε την περιοχή Νίντεραντ της Φρανκφούρτης στο Δημοτικό Συμβούλιο της Φρανκφούρτης. Ήταν μέλος του πολιτικού κόμματος της Χριστιανοδημοκρατικής Ένωσης.

## Βιογραφία
Η *Αλεξάνδρα Σοφία Καικιλία Άννα Μαρία Φρειδερίκη Μπενίγκνα Δωροθέα* γεννήθηκε στις 23 Οκτωβρίου 1937 στη Φραγκφούρτη, και ήταν το δεύτερο παιδί και η μοναχοκόρη του Όθωνα Φρειδερίκου Γ΄ του Ίζενμπουργκ & Μπύντινγκεν στο Βέχτερσμπαχ και της Φελισίτας Ρόις του Κέστριτς.

Στις 20 Σεπτεμβρίου 1960 παντρεύτηκε με πολιτικό γάμο τον Γουέλφο Ερρίκο του Αννόβερου στο Μπύντινγκεν και την επόμενη ημέρα έγινε και ο θρησκευτικός τους γάμος στην Εκκλησία της Αγίας Μαρίας στο Μπύντινγκεν. Το ζευγάρι δεν απέκτησε απογόνους.

Η Αλεξάνδρα εκπροσωπούσε το Νίντεραντ, περιφέρεια της Φρανκφούρτης στο Δημοτικό Συμβούλιο της Φρανκφούρτης από το 1980. Διετέλεσε πρόεδρος της Επιτροπής Πολιτισμού και Αναψυχής.

Πέθανε την 1η Ιουνίου 2015 στη Φραγκφούρτη σε ηλικία 77 ετών.

## Τίτλοι
*23 Οκτωβρίου 1937 - 20 Σεπτεμβρίου 1960: *Η Γαληνοτάτη Υψηλότητα* Πριγκίπισσα Αλεξάνδρα του Ίζενμπουργκ & Μπύντινγκεν
*20 Σεπτεμβρίου 1960 - 1 Ιουνίου 2015: *Η Βασιλική Υψηλότητα* Πριγκίπισσα Γουέλφου Ερρίκου του Αννόβερου

## Παραπομπές
*Christian Democratic Union (CDU) Profile on Alexandra Prinzessin von Hannover 
*Frankfurter Allgemeine Zeitung Article on Alexandra Prinzessin von Hannover


Κατηγορία:Οίκος του Αννόβερου
Κατηγορία:Γερμανοί ευγενείς
Κατηγορία:Πολιτικοί της CDU
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Κωνσταντίνος Βαβούτζικος

Ο **Κωνσταντίνος Βαβούτζικος**  ήταν βυζαντινός αξιωματούχος του 9ου αιώνα, Άγιος της Ορθόδοξης εκκλησίας, ένας από τους 42 Μάρτυρες του Αμορίου. Η μνήμη του εορτάζεται από την ορθόδοξη εκκλησία στις 6 Μαρτίου.

Ο Κωνσταντίνος ήταν παντρεμένος με την Σοφία, αδελφή της αυτοκράτειρας Θεοδώρας άρα και γαμβρός του αυτοκράτορα Θεόφιλου. Είχε τα αξιώματα του μάγιστρου, δρουγάριου της βίγλας, και πατρικίου.

Ο Κωνσταντίνος στάλθηκε από τον αυτοκράτορα το 838 να υπερασπισθεί το Αμόριο, σύμφωνα με το αξίωμα του και τη σχέση με τον αυτοκράτορα εικάζεται ότι ήταν ένας από τους αρχηγούς των στρατευμάτων, εξάλλου είχε τον μεγαλύτερο στρατιωτικό βαθμό.  Μετά την Άλωση του Αμορίου από τους άραβες, φυλακίστηκε στη Σαμάρα της (τότε) Συρίας. Εκτελέστηκε στις 6 Μαρτίου 845 , πρώτος από τους υπόλοιπους 42, αφού πρώτα αρνήθηκε να αλλάξει πίστη και να σωθεί.

## Παραπομπές


Κατηγορία:Μάγιστροι
Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 9ου αιώνα
Κατηγορία:Εκτελεσθέντες Βυζαντινοί
Κατηγορία:Δρουγγάριοι της βίγλης
Κατηγορία:Βυζαντινοί Πατρίκιοι
Δημοκρατικό Μαυροβούνιο

Το **Δημοκρατικό Μαυροβούνιο** (Μαυροβουνιακά: *Demokratska Crna Gora*)**,** οι **Δημοκράτες**, είναι ένα κεντρώο, οικονομικά φιλελεύθερο, φιλοευρωπαϊκό και πολυσυλλεκτικό κόμμα στο Μαυροβούνιο. Ιδρύθηκε το 2015 με διάσπαση από το Σοσιαλιστικό Λαϊκό Κόμμα. Αρχηγός του κόμματος είναι ο Άλεξα Μπέτσιτς.

## Ιστορικό
Το Δημοκρατικό Μαυροβούνιο ιδρύθηκε στις 19 Απριλίου 2015, κατόπιν διάσπασης δύο βουλευτών από το Σοσιαλιστικό Λαϊκό Κόμμα, και πρώτος πρόεδρος του κόμματος εξελέγη ο Άλεξα Μπέτσιτς. Μετά τις εκλογές του 2016, η εκπροσώπηση του κόμματος στο Κοινοβούλιο ανήλθε σε 8 βουλευτές, και στις τοπικές εκλογές του ίδιου έτους κέρδισε δύο δημαρχεία, των δήμων Μπούντβα και Κότορ. 

Στις εκλογές του 2020 οι Δημοκράτες ηγήθηκαν στη συμμαχία «Ειρήνη το Έθνος Μας», που κέρδισε τις 10 από τις 81 έδρες του Κοινοβουλίου.

## Παραπομπές


Κατηγορία:Πολιτικά κόμματα Μαυροβουνίου
Καβουρμάς

thumb|250px|Δύο φέτες καβουρμά
Ο **καβουρμάς** είναι αλλαντικό το οποίο παρασκευάζεται στη Βόρεια Ελλάδα, ιδιαίτερα στην Ανατολική Μακεδονία και Θράκη. Αποτελείται από βρασμένα κομμάτια κρέας, ενώ μπορεί να προέρχεται από βοδινό, χοιρινό, πρόβειο, κατσικίσιο και βουβαλίσιο κρέας ή ανάμεικτο. Μοιάζει με πηχτή.

Ο καβουρμάς παρασκευάζεται ως εξής: Στην αρχή το κρέας αλατίζεται ώστε να στεγνώσει. Στη συνέχεια σιγομαγειρεύεται μαζί με μπαχαρικά, όπως για παράδειγμα μοσχοκάρυδο, κανέλλα, γαρίφαλο, μπαχάρι, και λίπος. Μπορεί επίσης να προστεθεί και πράσο. Στη συνέχεια, συσκευάζεται. Ο καβουρμάς διαθέσιμος στην αγορά έχει κυλινδρικό σχήμα διαμέτρου περίπου 10 εκατοστών. Όταν παρασκευάζεται για οικιακή χρήση, συνήθως τοποθετείται μέσα σε δοχείο και σκεπάζεται με το λίπος του. Μπορεί να διατηρηθεί στο ψυγείο μέχρι και 10 μήνες αν δεν ανοιχθεί.

Ο καβουρμάς μπορεί να καταναλωθεί ωμός, κομμένος σε κυβάκια, συνοδεία κρασιού. Μπορεί επίσης να ζεσταθεί, να τηγανιστεί και να χρησιμοποιηθεί σε διάφορα πιάτα, όπως για παράδειγμα σε κριθαρώτο.

## Δείτε επίσης
* Σύγλινο - ένα παρόμοιο αλλαντικό που παρασκευάζεται στη Νότια Ελλάδα

## Παραπομπές


## Εξωτερικοί σύνδεσμοι
* 
* 

Κατηγορία:Αλλαντικά
Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Τουρκικές λέξεις και φράσεις
Αγνή της Βυρτεμβέργης

Η **Αγνή** (γερμ. *Agnes von Württemberg*, 13 Οκτωβρίου 1835 - 10 Ιουλίου 1886) του Οίκου της Βυρτεμβέργης ήταν δούκισσα της Βυρτεμβέργης και με τον γάμο της έγινε πριγκίπισσα του Ρόυς.

## Βιογραφία
Η *Παυλίνα Λουίζα Αγνή* γεννήθηκε στις 13 Οκτωβρίου 1835 στην Καρλσρούη, και ήταν το τέταρτο παιδί και η δεύτερη κόρη του Ευγένιου Β΄ της Βυρτεμβέργης και της Ελένης του Χόενλοε-Λάνγκενμπουργκ.

## Οικογένεια
Στις 6 Φεβρουαρίου 1858 παντρεύτηκε τον Ερρίκο ΙΔ΄ του Ρόυς στη Καρλσρούη. Μαζί απέκτησαν δύο παιδιά:
*τον Ερρίκο (1858-1928), παντρεύτηκε την Ελίζα του Χοενλόε-Λάνγκενμπουργκ. Απέκτησαν 5 παιδιά.
*την Ελισάβετ (1859-1951), παντρεύτηκε τον Χέρμαν του Ζολμς-Μπράουνφελς. Απέκτησαν 1 παιδί.

Απεβίωσε στις 10 Ιουλίου 1886 στη Γκέρα σε ηλικία 50 ετών. Είναι θαμμένη στην Εκκλησία της Αγίας Μαρίας στο Σλάιτς.

## Τίτλοι
*13 Οκτωβρίου 1835 - 6 Φεβρουαρίου 1858: *Η Βασιλική Υψηλότητα* Δούκισσα Αγνή της Βυρτεμβέργης
*6 Φεβρουαρίου 1858 - 10 Ιουλίου 1886: *Η Γαληνοτάτη Υψηλότητα* Πριγκίπισσα Αγνή του Ρόις

## Πρόγονοι

## Παραπομπές
*thePeerage.com - Agnes Herzogin von Württemberg
*The Royal House of Stuart, London, 1969, 1971, 1976, Addington, A. C., Reference: II 223
*Genealogisches Handbuch des Adels, Fürstliche Häuser, Reference: 1956
*L'Allemagne dynastique, Huberty, Giraud, Magdelaine, Reference: II 525


Κατηγορία:Οίκος της Βυρτεμβέργης
Κατηγορία:Γερμανοί ευγενείς
Κατηγορία:Δούκισσες της Βυρτεμβέργης
Απάκι

thumb|250px|Χοιρινό απάκι
Το **απάκι** είναι παραδοσιακό αλλαντικό της ορεινής Κρήτης. Παρασκευάζεται κυρίως από χοιρινό κρέας, συνήθως από το ψαρονέφρι, αλλά έχει παρασκευαστεί και από φιλέτο κοτόπουλο. Το κρέας κόβεται σε κομμάτια τα οποία μαρινάρονται σε ξίδι με μπαχαρικά, τα οποία περιλαμβάνουν πάντα το κύμινο και ίσως δυόσμο, για 2-3 ημέρες. Στη συνέχεια κρεμιέται και καπνίζεται σε κλαδιά φασκόμηλου και θυμαριού.

Το απάκι μπορεί να καταναλωθεί τόσο κρύο όσο και ζεστό, σκέτο ή μέσα σε πιάτα αυγών, οσπρίων, πίτσα, μακαρονάδες ή σαλάτες. Επίσης μπορεί να σερβιριστεί ως συνοδευτικό μπύρας.

## Παραπομπές


## Εξωτερικοί σύνδεσμοι
* 

κατηγορία:Αλλαντικά
κατηγορία:Ελληνική κουζίνα
Κατηγορία:Καπνιστό κρέας
Σύγλινο

thumb|250px|Κομμάτι συγλινού
Το **σύγλινο**, **σύγκλινο** ή **παστό** είναι αλλαντικό το οποίο παρασκευάζεται από κρέας που μαγειρεύεται και αποθηκεύεται μαζί με το λίπος του (γλίνα). Συνήθως παρασκευάζεται από χοιρινό κρέας. Παρασκευάζεται, κυρίως, στο νομό Λακωνίας, στις Κυκλάδες και στην Κρήτη, όπου είναι γνωστό και ως **κουρουπιαστό**. 

Η παρασκευή του σύγκλινου ξεκινάει με τον τεμαχισμού του κρέατος σε λωρίδες και στη συνέχεια τοποθετείται μέσα σε αλάτι ώστε να στεγνώσει. Παλαιότερα η διαδικασία αυτή διαρκούσε ημέρες, αλλά σήμερα ο χρόνος αυτός έχει μειωθεί. Στη συνέχεια το κρέας καπνιζόταν για μέχρι μία ολόκληρη ημέρα σε ξύλα κέδρου και σχίνου, μαζί με κλαδιά φασκόμηλου, ώστε να πάρει άρωμα. Έπειτα το κρέας βράζει σε χαμηλή φωτιά μαζί με λίπος και διάφορα μπαχαρικά και μυρωδικά, όπως πορτοκάλι, μπαχάρι, πιπέρι, γαρύφαλλο, κανέλα και δεντρολίβανο. Μόλις είναι έτοιμο, αφαιρείται από το ζωμό, στεγνώνει και τοποθετείται σε βάζα με λάδι ή το λίπος του κρέατος, το οποίο είναι γνωστό και ως γλίνα. Στόχος αυτής της διαδικασίας ήταν η συντήρηση του κρέατος για αρκετό χρονικό διάστημα, ακόμη και μηνών.

Το σύγλινο μπορεί να καταναλωθεί κρύο ή ζεστό, συνήθως τηγανισμένο. Επίσης χρησιμοποιείται συχνά σε ομελέτες όπως η στραπατσάδα και η φρουτάλια.

## Δείτε επίσης
* Καβουρμάς - ένα παρόμοιο αλλαντικό από τη Βόρεια Ελλάδα

## Παραπομπές


κατηγορία:Αλλαντικά
κατηγορία:Ελληνική κουζίνα
κατηγορία:Καπνιστό κρέας
Κόμμα Εργαζομένων (Μαυροβούνιο)

Το **Κόμμα Εργαζομένων** (Μαυροβουνιακά: Radnička partija, *Радничка партија)* είναι ένα μικρό αριστερό, σοσιαλιστικό πολιτικό κόμμα για τα δικαιώματα των εργαζομένων στο Μαυροβούνιο. Ιδρύθηκε το 2015. Από το 2019, πρόεδρος του κόμματος είναι ο Μαξίμ Βουτσίνιτς. Στις εκλογές του 2020 συμμετείχε με τη συμμαχία , και κέρδισε 1 έδρα.

## Ιστορικό
Το Κόμμα Εργαζομένων ιδρύθηκε στις 3 Μαρτίου 2015 από τον Τζάνκο Βουτσίνιτς, έναν πυγμάχο, πολιτικό και αρχηγό συνδικάτου. Συμμάχησε με το Δημοκρατικό Μέτωπο, μέχρι τον Μάρτιο του 2019 που εγκατέλειψε τη συμμαχία. Την Πρωτομαγιά του ίδιου έτους, προσχώρησε στη συμμαχία «Προς όφελος όλων», μαζί με το σοσιαλδημοκρατικό Σοσιαλιστικό Λαϊκό Κόμμα. Μετά το  θάνατο του Τζάνκο, στις 25 Οκτωβρίου 2019, ο γιος του Μαξίμ Βουτσίνιτς τον διαδέχθηκε και έγινε ο δεύτερος πρόεδρος του κόμματος. Στις εκλογές του 2020 το Κόμμα Εργαζομένων συμμετείχε με τη συμμαχία «Για το Μέλλον του Μαυροβουνίου», και κέρδισε μία έδρα.

## Παραπομπές


Κατηγορία:Πολιτικά κόμματα Μαυροβουνίου
Αυγούστα του Μπράουνσβαϊγκ-Βόλφενμπυτελ

Η **Αυγούστα του Μπράουνσβαϊγκ-Βόλφενμπυττελ** (*Augusta von Braunschweig-Wolfenbüttel*, 3 Δεκεμβρίου 1764 - 27 Σεπτεμβρίου 1788) ήταν κόρη του Κάρολου Γουλιέλμου του Μπράουνσβαϊγκ-Βόλφενμπυττελ.

## Πρώιμα χρόνια
Η *Αυγούστα Καρολίνα Φρειδερίκη Λουίζα* γεννήθηκε στις 3 Δεκεμβρίου 1764 στο Μπράουνσβαϊγκ, και ήταν το μεγαλύτερο παιδί και κόρη του Κάρολου Γουλιέλμου του Μπράουνσβαϊγκ-Βόλφενμπυττελ και της Αυγούστας της Μεγάλης Βρετανίας.

Στις 15 Οκτωβρίου 1780 παντρεύτηκε τον Φρειδερίκο Α΄ της Βυρτεμβέργης στο Μπράουνσβαϊγκ. Μαζί απέκτησαν τέσσερα παιδιά.
*τον Γουλιέλμο (1781 - 1864), παντρεύτηκε (1) την Καρολίνα Αυγούστα της Βαυαρίας. Δεν απέκτησαν παιδιά, (2) την Αικατερίνη Πάβλοβνα της Ρωσίας. Απέκτησαν 2 παιδιά και (3) την Παυλίνα Θηρεσία της Βυρτεμβέργης. Απέκτησαν 3 παιδιά.
*την Αικατερίνη (1783 - 1835), παντρεύτηκε τον Ιερώνυμο Βοναπάρτη. Απέκτησαν 3 παιδιά.
*την Αυγούστα *Σοφία Δωροθέα* Μαρία (1783 - 1784).
*τον Παύλο (1785 - 1852), παντρεύτηκε (1) την Καρλόττα της Σαξονίας-Χιλντμπουργκχάουζεν. Απέκτησαν 5 παιδιά και (2) την Μαγδαλένα δε Κρόυς υ Χιμένεθ. Απέκτησαν 1 παιδί. Είχε επίσης μια νόθα κόρη από την ερωμένη του Φρεντερίκε Μαργκαρέτε Πορτ.

Στις 27 Σεπτεμβρίου 1788 γέννησε πρόωρα ένα νεκρό παιδί, από τον εραστή της Βίλεμ φον Πόλμαν. 

Πέθανε στις 27 Σεπτεμβρίου 1788 στο Κάστρο Κολουβέρε στην Εσθονία σε ηλικία 23 ετών.

## Τίτλοι
*3 Δεκεμβρίου 1764 - 15 Οκτωβρίου 1780: *Η Βασιλική Υψηλότητα* Δούκισσα Αυγούστα του Μπράουνσβαϊγκ-Βόλφενμπυττελ
*15 Οκτωβρίου 1780 - 27 Σεπτεμβρίου 1788: *Η Βασιλική Υψηλότητα* Η Δούκισσα της Βυρτεμβέργης

## Παραπομπές
*Image of the grave stone in the Church of Kullamaa (Goldenbeck), Lääne County, Estonia (in Estonian)
*Elisabeth E. Kwan und Anna E. *Röhring*, Frauen vom Hof der Welfen, 2. Auflage, München, 2008

## Παραπομπές σε πηγές


Κατηγορία:Οίκος της Βυρτεμβέργης
Κατηγορία:Δούκισσες της Βυρτεμβέργης
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Δούκισσες του Μπράουνσβαϊγκ-Βόλφενμπυτελ
Zotye E200

thumb|left|Το πίσω μέρος του Zotye E200.

Το **Zotye E200** είναι πλήρως ηλεκτροκίνητο αυτοκίνητο πόλης της κατηγορίας A, που παράγεται από την  κινεζική αυτοκινητοβιομηχανία Zotye Auto, από το 2016. Αρχικά παρουσιάστηκε στο Σαλόνι Αυτοκινήτου της Σαγκάης τον Απρίλιο του 2015, με βασική τιμή στα 69.900 γουάν, ενώ μπήκε στη μαζική παραγωγή στις αρχές του 2016 και κυκλοφόρησε στην Κίνα σχεδόν αμέσως.

Το μοντέλο παίρνει κίνηση από ηλεκτροκινητήρα, ισχύος 82 hp και ροπής 170 N·m. Σύμφωνα με τα επίσημα στοιχεία της Zotye, το Zotye E200 επιτυγχάνει μέγιστη ταχύτητα 150 χιλιόμετρα την ώρα και έχει μέγιστη αυτονομία στα 220 χιλιόμετρα. Επίσης, το Zotye E200 διατίθεται με επιλογή αγοράς ανάμεσα σε 2 διαφορετικές μπαταρίες, μία των 24,52 kWh και μία των 31,9 kWh.

## Παραπομπές


## Εξωτερικοί σύνδεσμοι

* 

E200
Κατηγορία:Αυτοκίνητα πόλης
Κατηγορία:Κινέζικα αυτοκίνητα
Κατηγορία:Ηλεκτρικά αυτοκίνητα